**คำกล่าวเปิดบูธแสดงรถจักรยานยนต์ ซูซูกิ**

**โดย คุณเลิศศักดิ์ นววิมาน**

**กรรมการบริหาร**

**บริษัท ไทยซูซูกิมอเตอร์ จำกัด**

**วันที่ 22 มีนาคม 2559 ณ อาคารชาเลนเจอร์ ฮอลล์ 3 อิมแพค เมืองทองธานี**

* สวัสดีครับ ท่านแขกผู้มีเกียรติและสื่อมวลชนทุกท่าน ผม เลิศศักดิ์ นววิมาน กรรมการบริหาร บริษัท ไทยซูซูกิมอเตอร์ จำกัด มีความยินดีเป็นอย่างยิ่งและขอต้อนรับทุกท่านเข้าสู่บูธรถจักรยานยนต์ ซูซูกิ ในงาน Bangkok International Motor Show ครั้งที่ 37 ครับ และขอขอบคุณทุกท่านเป็นอย่างยิ่งที่ได้ให้เกียรติมาร่วมงานวันนี้
* คอนเซ็ปต์ของบูธ ซูซูกิ ในปีนี้คือ “พรีเมี่ยมบิ๊กไบค์โชว์รูม” ครับ ซึ่งสื่อถึงความหรูหรา, โอ่อ่าอย่างมีระดับ โดยการตกแต่งบูธด้วยการใช้โทนสีดำ-เทา และสีเบจลายไม้ ในการตกแต่งสร้างความอบอุ่น ดูผ่อนคลาย อีกทั้งยังเพิ่มความโดดเด่นและหรูหราด้วยสี Metallic พร้อมไฟ LED สีฟ้าทำให้บูธโดดเด่น ทั้งนี้ ซูซูกิ ยังได้นำเข้าซูซูกิพรีเมี่ยมบิ๊กไบค์ ระดับโลก ที่ได้รับการยอมรับในด้านคุณภาพและสมรรถนะที่ยอดเยี่ยมจากประเทศญี่ปุ่น รวมทั้งแนะนำรถจักรยานยนต์ที่ผลิตในประเทศไทยที่มีคุณภาพสูงที่จำหน่ายภายในประเทศและต่างประเทศ ดังนั้นบูธ ซูซูกิ ในปีนี้ เราจึงได้นำรถจักรยานยนต์ซูซูกิบิ๊กไบค์ซึ่งมีเอกลักษณ์เฉพาะตัวและได้รับการยอมรับเป็นอย่างดีจากทั่วโลก มาจัดแสดงในงานนี้อย่างคับคั่ง
* ในลำดับแรกผมขอแนะนำรถจักรยานยนต์รุ่นใหม่ ที่นับว่าเป็นการเปิดตัวครั้งแรกในประเทศไทย นั่นคือ Suzuki SV650 ซึ่งเป็นรถจักรยานยนต์สไตล์สตรีทไบค์ มาพร้อมสโลแกนที่ว่า “Back to Its Origin” ซึ่งเป็นรถจักรยานยนต์ที่เป็นที่สุดของคลาสนี้ บรรจุสุดยอดเครื่องยนต์ V-Twin ที่มีเอกลักษณ์เฉพาะตัว มีสมรรถนะที่ดีเยี่ยม ที่ซูซูกิ พัฒนามาอย่างต่อเนื่อง ซูซูกิ SV650 สามารถพาคุณโลดแล่นไปบนเส้นทางแห่งความเร้าใจ ตอบสนองการขับขี่ได้หลากหลายรูปแบบ และตอบสนองไลฟ์สไตล์ที่กำลังได้รับความนิยมเป็นอย่างสูงในเมืองไทย กับราคาแนะนำสุดพิเศษเพียง 279,000บาท สำหรับ 50 คันแรกเท่านั้น และนี่เป็นแค่ส่วนหนึ่งที่ ซูซูกิ พร้อมนำเสนอให้ทุกท่านกับรถจักรยานยนต์ ซูซูกิ ในปี 2016
* นอกจากนี้ยังมีรถจักรยานยนต์ระดับโลกที่ตอบสนองไลฟ์สไตล์รุ่นต่างๆอีกมากมาย โดยบูธ ซูซูกิ ในปีนี้ได้จัดโซนเพื่อให้ทุกท่านสามารถเลือกชมได้อย่างใกล้ชิด ไม่ว่าจะเป็น Street Zone สำหรับผู้ที่ชื่นชอบแนวสตรีทไบค์ ซึ่งมีรถจักรยานยนต์ที่กำลังได้รับการกล่าวถึงล่าสุดอย่าง GSX-S1000 และ GSX-S1000F ที่สามารถตอบสนองการขับขี่ของผู้ที่หลงใหลในความเร็วได้สูงสุด และสำหรับผู้ที่ชื่นชอบการท่องเที่ยว ซูซูกิ ได้จัดโซน Adventure Tourer Zone สำหรับผู้ที่หลงใหลและชอบผจญภัย ที่รวบรวมรถจักรยานยนต์สไตล์ทัวร์ริ่งยอดนิยมอย่าง V-Storm Series ที่ครองใจลูกค้าชาวไทยได้อย่างล้นหลาม
* อีกทั้งยังมี Ultimate and Sport Zone และ Cruiser & Pleasure Zone ที่นำรถจักรยานยนต์อย่างซูซูกิ Hayabusa ที่ทุกท่านต่างกล่าวขวัญถึงความแรงที่การันตีโดย Guinness Book World Record และ ซูซูกิ GSX-R1000 เจ้าแห่งสนามแข่งที่คว้าแชมป์การแข่งขันรายการต่างๆมากมาย พร้อมรถจักรยานยนต์สไตล์ครูสเซอร์อย่าง Boulevard และในโซนนี้ยังได้นำซูซูกิ RM-Z250 รถจักรยานยนต์สูตรโมโตครอสชื่อดัง ที่การันตีแชมป์มาแล้วหลากหลายรายการ อีกทั้งยังมี Burgman 200 และ VanVan 125 โชว์ไว้ในทั้ง 2 โซนนี้ได้อย่างลงตัวอีกด้วย
* นอกจากนี้ ทาง ซูซูกิ ยังได้จัดขอเสนอสุดพิเศษสำหรับรถจักรยานยนต์ ซูซูกิ ในช่วง Motor Show นี้ ให้ท่านได้เป็นเจ้าของได้อย่างง่ายดาย โดยท่านที่สนใจสามารถติดต่อสอบถามข้อมูลเพิ่มเติมได้ที่เจ้าหน้าที่ในบูธ ซูซูกิ ของเราครับ
* สุดท้ายนี้ ผมเชื่อมั่นเป็นอย่างยิ่งว่า ซูซูกิ พร้อมที่จะแสดงศักยภาพ และความมุ่งมั่น ที่จะทำให้แบรนด์ของ ซูซูกิ สามารถตอบสนองความต้องการของลูกค้าที่หลากหลาย โดยเฉพาะการบริการด้านงานขาย, การบริการหลังการขาย และการบริการทางด้านอะไหล่ ที่มีอย่างครบครัน และซูซูกิพร้อมที่จะคิดค้น พัฒนาผลิตภัณฑ์ที่มีคุณภาพและความโดดเด่นที่เป็นเอกลักษณ์และนำเสนอผลิตภัณฑ์ที่ตอบสนองทุกไลฟ์สไตล์ของลูกค้าอย่างต่อเนื่อง ผมและครอบครัว ซูซูกิขอขอบคุณทุกท่านอีกครั้งที่สนับสนุน ซูซูกิ ด้วยดีเสมอมา

ขอบคุณครับ